《喜刘伯宣尚书至五首》
元代·方回

湖滨文字饮，一别五年余。
未死须重见，将诗屡当书。
事元无可说，意自不能疏。
近日知来信，顽躯百病除。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。